**Témanapterv**

|  |  |
| --- | --- |
| **Témanap címe** | Közösség |
| **Évfolyam** | 3. évfolyam |
| **Szerző (k)** | Fodorné Varkoly Mária, Kiss Rózsa |

|  |  |  |  |  |  |  |
| --- | --- | --- | --- | --- | --- | --- |
| **A témanap céljai:**   * a gyerekek szövegértésének, nyelvtani, matematikai készségeinek fejlesztése játékos formában; * személyiségük fejlesztése az empátia, segítő szándék erősítése által; * az örömteli tanulásra és munkavégzésre ösztönzés a kézügyesség és az alkotó fantázia fejlesztésével; * A gyerekek ismerjék meg az advent jelentését! Készüljenek fel, hangolódjanak rá karácsonyra! * Ismerjenek meg új kifejezéseket, tudják elmondani azok jelentését! * Értsék meg, mit jelent közösségben lenni Istennel és egymással! * A gyerekek tudjanak együtt dolgozni, közös ötleteket, javaslatokat hozni, feladatokat megoldani, együttműködni! * Ha az eszköz lehetőségeik engedik, tudjanak QR-kódot leolvasni, weboldalt megnyitni, mobiltelefon segítségével kérdésekre válaszolni! Tudják a telefonjaikat tanulás céljára használni! Tudjanak az interneten biztonságosan megtalálni egy információt, azt felhasználni! * Tudjanak szöveg alapján képeket, hangokat megjeleníteni! * Tudjanak a csoportszerepeik szerinti elvárásoknak megfelelni, aktívan tevékenykedni!   Az egyes feladatok tevékenységközpontú, kreatív, élményekkel telített helyzetekben játékos, alkotó csoportos feladatmegoldással érhetők el. Az életkorhoz igazodó mű rajzos - képregényes feldolgozása összekapcsolható az olvasáskultúra fejlesztésével. Tevékenységek közben a gyerekek gyakorolják a magatartási szabályok betartását és önállóságra törekednek. Az egész napot áthatja a digitális kompetencia fejlesztése, az önálló tanulásra alkalmas, on-line eszközök széles  tárházát felvonultató feladatokkal.  Cél, hogy a gyerekek tudják egymást tanítani – mégpedig játszva tanítani!  Minden ismeretüket úgy fejlesszük, hogy ne érezzék tehernek a tanulást, helyette úgy érezzék magukat, mintha csak társasjátékoztak volna egész nap.  **Közösségben – a társaim és én**  Értsék meg a gyerekek, hogy mind mások vagyunk! Egyikünk sem értéktelenebb vagy értékesebb a másikunknál, így ne értékeljék kevésbé egymást! Merüljön fel bennük annak az igénye, hogy segítsék azokat, akiknek szükségük van rá! Ha Istent tesszük az első helyre, akkor minden más is a helyére kerül. Békességben élhetünk magunkkal és másokkal is. Az adventi időszakban és karácsonykor is készülhetünk az Istennel való közösségre, ezenkívül a leginkább az úrvacsorai közösségben, az Úr terített asztalánál, karácsonykor a terített ünnepi asztalnál is lehetünk Ővele közösségben, hiszen az Ő születésnapját ünnepeljük. Majd életünk végén is lehetünk közösségben Ővele, aki ünnepi asztallal vár bennünket.  Cél a szókincsbővítés,  beszédfejlesztés a szavak és kifejezések magyarázatával. Mondatalkotás gyakorlása kép alapján.  A szociális érzékenység, a szociális magatartás erősítése. Az empátia, az együttműködési készség fejlesztése, az egymásra figyelés gyakoroltatása közös tevékenység közben. Képzelet és a kreativitás, önismeret és önértékelés fejlesztése. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 10’ | Ráhangolódás a témára  Adventi hangulat felidézése | Szókereső feladatot oldanak meg, amelyben az adventtel kapcsolatos szavakat kell megkeresniük. Kimennek az interaktív táblához és ott bekeretezik a megtalált szavakat. | Beszélgetést kezdeményez az adventről, a karácsony közeledtéről.  Mit jelent a gyerekek számára?  Miért szeretik, miért nem? Milyen hangulata van? Milyenek a fények, illatok? Egyedül vagy a családdal és Istennel közösségben?  Mit jelent számotokra a közösség?  „Légy mindig a közösség mintaképe,  És ne nyisd ajkadat panaszra.  Úgy élj, hogy kiábrázolódjék  Éltedben Krisztus arca!”  *Gerzsenyi Sándor, 1972* | frontális munka | kivetített feladat a szókereső melléklet alapján  előkészületi lista melléklet  szókereső melléklet | Érdemes bevonni a rendszergazdát vagy egy segítő szülőt a digitális segítségnyújtás (pl. internethez csatlakozás) miatt, esetleg napközis, tanulószobás kollégát, aki szívesen segít. Így az osztályfőnök koordinálni tudja a folyamatot, a kolléga vagy esetleg szülő tud segíteni, ha szükséges a mezők feladatainak megoldásá-ban. Például: P5 mező  Lehetséges rugalmasság:  Ha nincs interaktív tábla, akkor feladatlapon dolgozhatnak párban. |
| 5’ | Ráhangolódás  Illatok és hangok felismerése | Csukott szemmel különböző fűszereket szagolnak, hangokat hallgatnak és megpróbálják felismerni és elmondani, mi jut eszükbe róla. | Megszagoltatja a fűszereket, megszólaltatja a hangokat. | frontális munka | fűszerek:  ánizs, fahéj, vanília;  mézeskalács;  csengő, karácsonyi zene | A fűszerek száma bővíthető. |
| 6’ | Ismeretszerzés | Figyelmesen hallgatják az új ismereteket a közösségek csoportosításáról. | Milyen közösségekről hallottatok már?  A közösség, az emberek csoportja többféle lehet.    Felolvassa a közösségek csoportosítását.  Az emberi közösségeinkben gyakran tapasztalunk nehézségeket. Problémák nehezítik az együttélést, gyakran nehezen jövünk ki egymással és emiatt félünk, szomorkodunk. Rosszat mondanak rólunk, nem jól ítélnek meg, vagy éppen túlságosan népszerűek vagyunk, a középpontban állunk. Emberként gyakran nem csináljuk jól a dolgokat, hiába szeretnénk és igyekszünk.  Istennek van megoldása arra, hogy a közösségeinkben jól érezzük magunkat és békességben élhessünk magunkkal és másokkal. | probléma- felvetés | közösségek csoportosítása melléklet |  |
| 4’ | Motiváció  A mese megismerése | Figyelmesen meghallgatják a mesét. | A tanító felolvas:  „A következő történet erről szól…” | bemutatás | a mese szövege  Max Lucado:  Értékes vagy  szöveg 1 melléklet | <https://www.szepi.hu/irodalom/kedvenc/kt_077.html> |
| 2’ | Célkitűzés  A témanap céljának ismertetése | A gyerekek figyelnek. | Magyaráz:  „A mai témanap címe: Közösség  A mai napon úgy leszünk közösségben egymással, ahogy az Istennek kedves.  Őt tesszük az első helyre.” | frontális munka |  |  |
| 4’ | Véletlenszerű csoportalakítás | Képrészeket húznak, kitalálják mi a közös a képeken (szín szerint). Csoportokat alakítanak, asztalt választanak.  A csoportok piros, kék, zöld, sárga nevet kapnak. | Felvágja és kiosztja a képeket, egy csillagot több részre. Koordinál. | frontális munka | képek a csoportalakításhoz melléklet | Annyi részre vágja a képeket, ahány tagú csoportot szeretne. |
| 4’ | Csoportfelelősök kiválasztása | Csapatokat alkotnak, megválasztják a felelősöket:  Eszközfelelős:  Gondoskodik a munkához szükséges eszközökről.  Médiafelelős:  Felügyeli a mobiltelefon használatát, interneten keresést. Készít néhány fotót a nap folyamán a csoportról.  Mérleg:  Gondoskodik arról, hogy  mindenkinek a véleménye szót kapjon, illetve, hogy mindenki egyenlően kivegye a részét a munkából.  Rendező:  Figyelmezteti a társait a szabályok betartására és arra, hogy rendet tartsanak maguk körül.  Szóvivő:  Össze kell foglalnia és képviselnie a közösen megoldott feladatot.  Írnok:  Lejegyzi a megoldást. | Átadja az eszközfelelősöknek a csoportfelelős kártyákat. Kérdez. | csoportmunka | csoportfelelős kártyák  csoportfelelős és üres kártyák melléklet | Az osztály létszáma osztva 4-gyel. Ennyi tagú egy csapat.  Létszámtól függő a szerepek osztása.  A pedagógus döntheti el, hogy milyen felelősökre van szüksége az osztály létszáma alapján.  Lehet minden tanulónak két szerepe is, illetve kitalálhatnak ők is új szerepeket, ami nincs a felsorolásban. Lehet például külalakfigyelő. Ekkor az üres kártyákra tervezhetik meg a felelős szimbólumát.  A plusz lehetősé-  gekből lehet válogatni.  Feladatfelelős: Figyelmezteti társait, ha eltérnek a feladattól.  Bátorító:  Biztatja a társait, dicséri a munkájukat.  Csendfelelős:  Figyelmezteti a társait, ha túl hangosak.  Időfigyelő:  Figyelmeztet, ha fogy a rendelkezésre álló idő.  A csoportfelelő-sök nyakba akasztható táblát vagy kitűzőt viselhetnek a vállalt feladatuk szimbólumá-val. |
| 4’ | A társasjáték bevezetése, megismerése  Együttműködés kialakítása  A figyelem felkeltése, játékhangulat megteremtése | Szóbeli szabályokat alkotnak, a csoportjukat szimbolizáló csoportbábukat ráhúzzák az interaktív táblán kivetített társasjátékon lévő saját színük szerinti egyes mezőre. Kérdeznek, ha valami nem világos számukra. | Bemutatja a társasjátékot, segít a szabályok létrehozásában.  Elmondja, hogy minden mezőhöz tartozik egy feladatlap, annak elvégzése után a pedagógus mondja meg, hogy melyik mezőre kell továbblépnie a csapatnak.  Elmondja, hogy nem lesznek közben szünetek, akinek szükséges, az szünetet tart, a többiek addig átveszik a munkáját. | frontális munka | interaktív tábla, kivetített társasjáték léptethető csoportbábukkal  csoportok társasjátéka melléklet | Társasjáték nagyítása:  nézet – teljes képernyő  Nyomtatás előtt húzzuk le róla a figurákat!  Online dobókocka: <http://www.funmines.com/utilities/dice/>  Lehetséges a rugalmasság.  Ahol nincs interaktív tábla, ott nyomtatott társasjátékot használ a pedagógus a játék képernyőképe alapján. A bábukat pedig gyurmából is lehet készíteni.  Piros útvonala: P1, P2, P5, P10, K1, K7, K9, K10, Z1, Z10, S1, S10  Kék útvonala: K1, K7, K9, K10, Z1, Z10, S1, S10, P1, P2, P5, P10  Zöld útvonala: Z1, Z10, S1, S10, P1, P2, P5, P10, K1, K7, K9, K10  Sárga útvonala: S1, S10, P1, P2, P5, P10, K1, K7, K9, K10, Z1, Z10  Az utolsó mezőt elérve 4-est dobva juthatnak a célba.  Mindenki másik mezőn kezd, egyszerre nem lehetnek ugyanazon a mezőn. |
| 30’ | Szövegfeldolgo  -zás mozaik  módszerrel  Az értő olvasás fejlesztése | Minden tanuló a csoportból a szöveg egy-egy részére, kérdésére koncentrál, majd megbeszélés után leírják a válaszokat a közös feladatlapra.   1. Adj más címet a történetnek! 2. Kik a szereplők? 3. Hol játszódik a történet? 4. Keretezd be a történet bevezetését! 5. Válaszolj a kérdésekre!   a) Vajon miért ragasztgattak csillagokat és pontokat egymásra a foltmanók?  b) Egyetértesz a viselkedésükkel?  Indokold meg a válaszodat!  c) Luciára miért nem ragadtak a csillagok és a pontok?  d) Kicsoda Éli?  6. Figyelmetlenségükben a foltmanók összekeverték a betűket. Tedd őket helyes sorrendbe és megkapod Éli tulajdonságait. TŐERESZ, TÓKOLA, LYESVÉSZÍ, ZŐÉRÜTTGYE, DOKOSGONDÓ  7. Mondd másképpen!  „Éli fafaragómester keze alól kerültek ki…,  szép kilátás nyílt, naphosszat, csinosak és jóvágásúak, nincs rendjén, hokedli, idővel majd megérted, le is gurult róla” | Koordinál. | csoportmunka | 2. sz. szöveg melléklet  P1 feladatlap | Ez a piros 1-es mező feladata.  A csoport létszámától függően lehet elvenni a kérdésekből vagy hozzátenni.  Az 5., 6. és 7. feladatot megoldhatják ketten is a hosszúsága miatt. Elhagyni is lehet az 5. és 7. feladatokból.  Lehetséges flexibilitás: tankockák  5. feladat  <https://learningapps.org/display?v=pgq9rn5wc18>  6. feladat  <https://learningapps.org/display?v=pmff3aoyt18>  7. feladat  <https://learningapps.org/display?v=ppvafbyvj18> |
| 40’ | A képregény előkészítése  A szövegértés és vizuális kultúra fejlesztése állóképek tervezésével | A történet alapján 7 -8 képet terveznek meg, ezeket elosztják egymás között és egy-egy képet rajzolnak a szöveghez. Címet adnak a képnek. | Koordinál. | csoportmunka | 2. sz. szöveg melléklet  grafitceruza,  rajzlapok,  P2 feladatlap | Ez a piros 2-es mező feladata.  Színes ceruzával vagy zsírkrétával is dolgozhatnak.  A csoport létszámától függően variálható a képek száma, 6-8 kép. A 4. és 5. illetve a 7.és 8.kép összevonható.  A képsorozatot közösen képregénnyé állítjuk össze az összefoglalásban.  Lehetséges flexibilitás: Bookcreator segítségével eBook készíthető. |
| 20’ | Hangok, zörejek és szituációk  A szövegértés és vizuális kultúra fejlesztése az egyszerű cselekmények megjelenítésével | A kikészített eszközök segítségével megjelenítik a történethez tartozó hangokat és zörejeket, a szituációkat kipróbálják.   1. foltok és csillagok ragasztgatása   Milyen érzés csillagot és  milyen érzés foltot kapni?  Hogyan reagálnak a társak  a csillagokra és hogyan a  foltokra?   1. A foltok és csillagok nem ragadnak.   Milyen érzés, ha nem  ragadnak, amit rád  ragasztanak, vagy amit te  ragasztasz másokra?   1. Lépj egy kicsit Pancsinelló helyébe! Nézd az ablaknál ülve, hogy a többiek csillagokat és foltokat ragasztgatnak egymásra! 2. Az asztalosműhelyben   próbáld ki a szerszámokat!   1. Próbáld ki, milyen érzés, ha meghallgatnak, megértenek! (A csapat kört alakítva leül és 2-3 mondat erejéig egyenként meghallgatják a másikat, amíg az olyasvalamiről beszél, ami foglalkoztatja.) | A tanító irányít. | csoportmunka | 2. sz. szöveg, P5 feladatlap, saját készítésű képek, eszközök:   1. két kis doboz öntapadós csillagokkal és foltokkal, a csillagokon pozitív kifejezések, a pontokon negatív kifejezések olvashatóak 2. két kis doboz csillagokkal és foltokkal, amik nem ragadnak (nem öntapadósak), a csillagokon pozitív kifejezések, a pontokon negatív kifejezések olvashatóak 3. ugyanaz, mint az 1. pontnál 4. kalapács, fűrész, reszelő, véső…   és egy darab fa, amin kipróbálható. (Ügyeljünk a balesetvéde-lemre!)   1. Székek a csoport létszámától függően. | Ez a piros 5-ös mező feladata. |
| 10’ | Főnévkereső  A nyelvi tudatosság elmélyítése a tanult szófaj típusainak csoportosításával | A szövegből a főneveket csoportosítják.  1. tulajdonnév  2. köznév  3. összetett szavak (főnevek)  4. többes számú főnevek | Koordinál. | csoportmunka | tankocka, esetleg P10 feladatlap | Ez a piros 10-es mező feladata.  Lehetséges rugalmasság:  a feladat P10 feladatlapon való elvégzése. |
| 15’ | Szöveges feladat megoldása a következő szövegrészhez kapcsolódva: „Minden manónak volt egy doboza tele arany csillag matricával,  és egy másik doboza tele szürke pontokkal.”  Szövegértési és számolási készségek fejlesztése | Párokat alkotnak csoporton belül. Értelmezik a szöveget, leírják az adatokat, tervet készítenek, megbecsülik az eredményt, kiszámolják, írásbeli összeadást végeznek. Ellenőrzik a feladatot, válaszolnak a kérdésre. A feladat végén a csoporton belül egyeztetik az eredményeket, és ha szükséges, megvitatják. | Koordinál, biztat, ellenőriz. | csoportmunka  pármunka | K1 feladatlap  (több példányban a csapaton belüli páros munka miatt) | Ez a kék 1-es mező feladata.  Ha nem osztható kettővel a csapaton belüli létszám, akkor 3-an is dolgozhatnak „párban”. |
| 15’ | A meglévő ismeretek aktiválása  Az alaki, helyi, valódi érték gyakorlása | Learningapps feladatot oldanak meg digitális eszközeikkel. | Koordinál, figyeli a tanulók tevékenységét. | csoportmunka | K7 feladatlap digitális vagy egyszerű változatban, digitális eszköz, telefon vagy tablet, esetleg laptop. | Ez a kék 7-es mező feladata.  Tankocka:  <https://learningapps.org/display?v=p4uuo64tv18>  Lehetséges a rugalmasság.  Ha nincs digitális eszköz, például telefon vagy tablet, akkor kinyomtatjuk nekik az egyszerű változatot. |
| 5’ | Problémafelvetés  Közösség formálása az alábbi szövegrészhez kapcsolódva:  „Két dolog azonban közös volt bennük: ugyanaz a fafaragó készítette őket és ugyanabban a faluban laktak.” | Megvitatják, milyen módon lehetne a legjobban fejleszteni az osztály közösségét!  Ötleteikről plakátot készítenek és kitűzik. Közösségi szabályokat alkotnak. | Figyelemmel kíséri  a plakát rajzolását. | csoportmunka  vita | K9 feladatlap, csomagolópapír, filctollak, bluetech | Ez a kék 9-es mező feladata. |
| 10’ | Problémafelvetés  A személyiség formálása, emocionális fejlesztése | Tökéletes napot terveznek egy magányos tanuló számára. Tervet készítenek csomagolópapírra.  Imaszöveget írnak. | Figyel, ha szükséges, segít. | csoportmunka  tökéletes nap | filctollak (2 db), csomagolópapír,  K10-es feladatlap | Ez a kék 10-es mező feladata.  A nap végén kitűzik az elkészült tervet, imát. |
| 10’ | A meglévő ismeretek aktiválása, új ismerettel való kiegészítése  Úrvacsorai közösséggel való ismerkedés    Cél, hogy megismerjék, mit jelent az úrvacsorai közösség.  (Közösség Élivel és a testvérekkel) | Elolvassák az igéket és a magyarázatokat. Megnézik, megfigyelik, megfogják az úrvacsoránál használatos eszközöket.  Megbeszélik a kérdéseket. | Koordinál. | csoportmunka | Z1 feladatlap,  úrvacsorai eszközök, kellékek  Biblia:  ApCsel.2:42,46  1Kor.10:16-17 | Ez a zöld 1-es mező feladata. |
| 10’ | Ismeretek, tapasztalatok rendszerezése  Ünnep a családban, a családi közösség (az ünnepi asztal,  teríték eszközei, anyagai)  Összehasonlítás: karácsonyi és úrvacsorai asztal | Feladatlapot oldanak meg. | Koordinál. | csoportmunka | Z 10 feladatlap,  tankocka | Ez a zöld 10-es mező feladata.  tankocka:  <https://learningapps.org/display?v=p2sjqkm4a18>  Lehetséges flexibilitás:  a tankocka feladata feladatlapon. |
| 10’ | Kapcsolatok teremtése  Csapatkalap kitalálása, az összetartozás erősítése | Kitalálnak egy kalapot, amiből annyi egyformát készítenek, ahány tagja van a csoportnak.  A teremben fellelhető anyagokból, pl. papírokból készítik, szabadon, alaklemez nélkül, bármilyen alakban. | Koordinál. | csoportmunka | S1 feladatlap, színes papírok, rajzeszközök, madzagok, ragasztó, madártoll, dobókocka | Ez a sárga 1-es mező feladata.  Lehetséges flexibilitás: csoport- karkötő, nyaklánc, nyakkendő készítése. |
| 20’ | Munkadarab elkészítése:  egy dísz, amely az ünnepi asztalra kerül  Ünnep a családban, a családi közösség (az ünnepi asztal,  teríték eszközei, anyagai)  A terítés alapvető szabályainak tudatosítása | Kinyomtatott képsorról, a kikészített anyagokból elkészítik az ünnepi asztalra szükséges szalvétagyűrűt. | Koordinál. | egyéni munka, de a csoport tagjai segíthetik egymást | S10 feladatlap, képsor, kartonlapok, olló, ragasztó | Ez a sárga 10-es mező feladata.  Lehetséges flexibilitás: mécsestartó készítése (bébiételes üveg, hobbi ragasztó, papírformák), |
| 5’ | Részösszefoglalás  A „Tökéletes nap” ötletek összegzése, értékelése | Kitűzik a plakátokat.  Véleményt alkotnak egymás munkájáról. | A tanító kérdez. | plénum | „Tökéletes nap” plakátok | Ekkorra már minden csapat a célba ért. |
| 10’ | Részösszefoglalás  Vázlat összeállítása az elkészült képek segítségével | Az egyes csapatokból (létszámtól függően) 1-2 önként vállalkozó a plénum elé áll. (Összesen 6-8 ember a csapat létszámától, így a megrajzolt képek számától is függően.) A megrajzolt képpel a kezükben sorba állnak, a már megfogalmazott cím segítségével elmondják a történetet. | Irányít, kérdez, ellenőriz, értékel, javít, ha szükséges. | frontális munka | 2. sz. szöveg,  az elkészült képek, képregény a hozzájuk tartozó címmel | Esetleg a tanító előre megnézheti az elkészült képeket, és kiválaszthatja azokat, akik legjobban megfogalmaz-  ták az egyes képekhez tartozó címeket. Ha esetleg ez nem sikerült a csoportmunkában, akkor frontális munkában, együtt is meg lehet a címeket fogalmazni a képekhez. |
| 10’ | Részösszefoglalás  Képregény | A csapatok sorba rendezik a saját rajzaikat, a rajzlap széleinél összeragasztják. | Koordinál. | csoportmunka |  | Az elkészült képregények díszíthetik a tanterem, esetleg a tanterem előtti folyosó falát. |
| 10’ | Összefoglaló, feladatellenőrző kahoot quiz kérdések megválaszolása a témanap során megoldott feladatok alapján  Az új ismeretek elmélyítése | Quiz kérdésekre válaszolnak mobiltelefon segítségével. | Kérdez,  fejlesztő javaslatokat ad. | csoportmunka/frontális munka | kahoot.it weboldal, csapatonként egy okostelefon  vagy Quiz kérdések melléklet | Lehetséges flexibilitás: Socrative, Quizizz kérdések.  A kérdések csak belépés után láthatóak.  Belépési adatok:  okososztalyterem@gmail.com  jelszó: reformatus  <https://create.kahoot.it/l/#user/a34aef86-4a2f-4c7c-8bcd-b1a83a29e1fa/kahoots/created>  Itt válasszuk ki az [Adventi társasjáték: Közösség Élivel](https://create.kahoot.it/details/adventi-tarsasjatek-kozosseg-elivel/f303abb1-608a-4d0f-930a-ac672c96a0f1) című kérdéssort és kattintsunk a Play gombra!  Ha nincs ilyen digitális lehetőség, akkor kinyomtatjuk a kérdéseket. |
| 5’ | Összefoglalás  A témanap lelki tartalmának összefoglalása | Figyelmesen hallgatják a pedagógust. | A tanító magyaráz:  „Isten az első helyen…”    Az egymással való közösségünk a legjelentősebb módon jut kifejezésre, amikor megosztjuk a kenyeret egymással.  Együttlét Istennel és a testvérekkel az úrvacsorai közösségben. Isten vár ránk ebben a közösségben, de más közösségben, például a családban is. A legjobb, ha Ő van középpontban a családi közösségben és egyéb más közösségben is. Ha Ő van az első helyen az életünkben, akkor úgy élhetünk, mint a történetben Lúcia, akiről lepotyognak, amit mások ráragasztanak. Lúciának Éli van az első helyen, gyakran találkozik Vele. Így békességben élhet önmagával és a körülötte lévőkkel. | frontális munka | Máté 22,36-39 |  |
| 5’ | A témanap lezárása énekléssel | Eléneklik az „Isten szívén megpihenve” kezdetű ifjúsági éneket. | Kivetíti az ének szövegét. | frontális munka | <http://reformatus.hu/data/attachments/2016/09/13/csp_enekfuzet_2013.pdf>  49. oldal  Isten szívén megpihenve melléklet |  |
| 10’ | A csoportmunka értékelése az értékelő lapon található szempontok alapján  Plakátok kitűzése | Kitöltik a csoportmunkára vonatkozó lapot.  Szóban értékelnek, hangulatot fejeznek ki a maguk által műanyag kanálra rajzolt mosolygós fejjel és egyébbel. | Segít a kitűzésben, kérdez, fejlesztő javaslatokat ad. | plénum | csoportmunka  plakátok,  értékelő lap melléklet,  hangulatértékelő kanalak, filctollak  csoportmunka értékelő lap melléklet | Rugalmasság lehetséges.  Más típusú hangulatérté-kelés is jó. Például hangulatérté-kelő tábla:  (flash player lejátszó szükséges hozzá)  <http://interaktivtabla.ucoz.hu/hangulatertekelo.swf>  vagy  <https://www.classroomscreen.com/exitpoll.html> |

Folytatási javaslatok:

* Bookcreator segítségével a gyerekek rajzaiból osztály ebook készíthető, amely kinyomtatva kirakható faliújságra, illetve megjelenhet az iskolai honlapon, esetleg iskolaújságban.
* A társasjáték bármikor újra felhasználható a mezőkre való új feladatok helyezésével; el lehet készíteni 5 vagy 6 csapat számára is.
* A megismert irodalmi alkotást dramatizálással előadhatják karácsonyi műsorként.
* A feladatokra a következő órákon vissza lehet térni, az alkalmazott módszereket (pl. képregény, mozaik módszer, puzzle) fel lehet használni más tananyagoknál is.
* A gyerekekkel riport készíthető a témanappal kapcsolatos véleményeikről, érzéseikről.
* A szülők bevonása: egy szeretetvendégségre hívhatjuk őket, esetleg süthetnek karácsonyi süteményt.
* A fényképekből a Google Photos-ban albumot, kollázst vagy animációt lehet szerkeszteni, majd megosztani a szülőkkel.

Ez később (például a búcsúzáskor) a digitális emlékkönyvbe is jól jöhet.